బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
స్టీవ్‌స్మిత్‌‌కి మద్దతుగా నిలిచిన గంగూలీ..!
బాల్ టాంపరింగ్ వివాదంతో ఏడాది నిషేధానికి గురైన ఆస్ట్రేలియా మాజీ కెప్టెన్ స్టీవ్‌స్మిత్‌కి సౌరవ్ గంగూలీ మద్దతుగా నిలిచాడు. అతను మళ్లీ
Samayam Telugu | Updated:
Apr 5, 2018, 10:36AM IST
స్టీవ్‌స్మిత్‌‌కి మద్దతుగా నిలిచిన గంగూలీ..!
బాల్ టాంపరింగ్ వివాదంతో ఏడాది నిషేధానికి గురైన ఆస్ట్రేలియా మాజీ కెప్టెన్ స్టీవ్‌స్మిత్‌కి సౌరవ్ గంగూలీ మద్దతుగా నిలిచాడు. అతను మళ్లీ ఆస్ట్రేలియా జట్టులోకి పునరాగమనం చేసి మెరుగైన స్కోర్లు చేయాలని కాంక్షించాడు. తాను రాసిన ‘ఎ సెంచరీ ఈజ్ నాట్ ఎనఫ్’ పుస్తకాన్ని ముంబయిలో ఆవిష్కరించిన గంగూలీ బాల్ టాంపరింగ్ వివాదంపై సుదీర్ఘంగా మాట్లాడాడు. స్టీవ్‌స్మిత్‌ని ఓ మోసగాడిగా చూడొద్దని.. స్మిత్‌తో పాటు నిషేధానికి గురైన డేవిడ్ వార్నర్, బ్రాన్‌క్రాఫ్ట్ మళ్లీ ఆస్ట్రేలియా తరఫున ఆడతారని ఆశాభావం వ్యక్తం చేశాడు.
‘స్టీవ్‌స్మిత్‌పై నాకు సానుభూతి ఉంది. అతను అద్భుతమైన ఆటగాడు. తప్పకుండా మళ్లీ ఆస్ట్రేలియా తరఫున మైదానంలోకి దిగి స్కోర్లు చేస్తాడని నా నమ్మకం. అతను చేసింది మోసమని నేను భావించట్లేదు. అలా అనడం కూడా భావ్యం కాదేమో..? నిషేధానికి గురైన స్టీవ్‌స్మిత్, డేవిడ్ వార్నర్, బ్రాన్‌క్రాఫ్ట్‌లు మళ్లీ ఆడతారు. వారికి అంతా మంచే జరగాలని కోరుకుంటున్నా’ అని గంగూలీ వెల్లడించాడు. దక్షిణాఫ్రికాతో వారం క్రితం జరిగిన టెస్టు మ్యాచ్‌లో బాల్ టాంపరింగ్‌కి పాల్పడినట్లు తేలడంతో స్టీవ్‌స్మిత్, డేవిడ్ వార్నర్‌పై ఏడాది, బ్రాన్‌క్రాఫ్ట్‌పై 9 నెలల నిషేధాన్ని క్రికెట్ ఆస్ట్రేలియా విధించిన విషయం తెలిసిందే. దీంతో.. స్మిత్, వార్నర్‌లు ఐపీఎల్‌కి కూడా దూరమయ్యారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.